SET ปิดลบ 4 จุด รับปัจจัยในประเทศกดดัน สัปดาห์หน้าแนะจับตาประชุม ECB-ตัวเลขส่งออกจีน
SET ปิดลบ 4 จุด รับปัจจัยในประเทศกดดัน สัปดาห์หน้าแนะจับตาประชุม ECB-ตัวเลขส่งออกจีน
3 ก.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,311.95 จุด ลดลง 3.93 จุด (-0.30%) มูลค่าการซื้อขาย 50,337.18 ล้านบาท
10 หุ้นกดดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวลงจากแรงกดดันที่มาจากปัจจัยในประเทศ ทั้งการที่ยังหาตัวรมว.คลังคนใหม่ไม่ได้ จึงเกิดความคลุมเครือ อีกทั้งมาตรการล่าสุดที่ออกมากระตุ้นการบริโภค ไม่ได้มีผลกับบริษัทจดทะเบียนในตลาดมากนัก ประกอบกับ เข้าวันหยุดนาว 4 วันติดต่อกันด้วย ทำให้วันนี้หุ้นส่วนใหญ่ปรับลง
นอกจากนี้ ราคาน้ำมันในตลาดฟิวเจอร์สบ่ายนี้อ่อนตัวลง กดดันให้หุ้นกลุ่มพลังงานและปิโตรเคมีปรับตัวลงมาด้วย และหุ้น DELTA เจอแรง Take profit อย่างเห็นได้ชัด
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ จากปัจจัยเฉพาะตัวของแต่ละตลาด ส่วนตลาดในยุโรปเทรดบ่ายนี้บวกได้ดี โดยเฉพาะฝรั่งเศสบวก 2% ตอบรับแผนออกมาตรการกระตุ้นเศรษฐกิจ ซึ่งตลาดนอกประเทศส่วนใหญ่ดีตามตลาดสหรัฐฯ หลังจากตัวเลขภาคการผลิตฟื้นตัว และยังมีความคืบหน้าวัคซีนต้านไวรัสโควิด-19
แนวโน้มการลงทุนในสัปดาห์หน้า นายมงคล กล่าวว่า ตลาดฯคงจะผันผวนจากปัจจัยในประเทศ พร้อมให้ติดตามการประชุมธนาคารกลางยุโรป (ECB) ในช่วงปลายสัปดาห์ และตัวเลขส่งออกของจีน รวมถึงความเชื่อมั่นผู้บริโภคของไทยด้วย โดยให้กรอบการแกว่งไว้ที่ 1,300-1,340 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT มูลค่าการซื้อขาย 3,463.38 ล้านบาท ปิดที่ 72.75 บาท เพิ่มขึ้น 5.75 บาท
AOT  มูลค่าการซื้อขาย 2,726.60 ล้านบาท ปิดที่ 58.25 บาท เพิ่มขึ้น 1.25 บาท
MINT มูลค่าการซื้อขาย 1,987.77 ล้านบาท ปิดที่ 22.60 บาท เพิ่มขึ้น 0.10 บาท
BAM มูลค่าการซื้อขาย 1,799.31 ล้านบาท ปิดที่ 22.10 บาท ลดลง 0.10 บาท
CPALL มูลค่าการซื้อขาย 1,636.12 ล้านบาท ปิดที่ 63.75 บาท ลดลง 0.25 บาท